GiliGold/VAD_KnessetCorpus huggingface dataset:
אלי אלאלוף: היועצת המשפטית רוצה למסור הודעה?
<יעל סלנט: אנחנו ברביזיה על הצעת החוק, על סעיף 2ב.
<יעל סלנט: אני מבינה שהייתה ישיבה גדולה בראשות יושב ראש הוועדה, בהשתתפות משרד האוצר ומשרד הרווחה.
אלי אלאלוף: היא לא הייתה גדולה.
אלי אלאלוף: היא הייתה בחדר שלי והוא לא גדול.
<יעל סלנט: מבחינת המכובדים שנכחו בישיבה.
<יעל סלנט: אני מבינה שהנוסח הקודם לא היה מוסכם על משרד הרווחה וגם לא על משרד האוצר.
<יעל סלנט: משרד הרווחה ביקש שבנוסח נאמר שמיצוי הזכויות יהיה בהתאם לתכנית הטיפול שקבע עובד סוציאלי לנזקק, ואחרי ישיבה, בה ניסה יושב ראש הוועדה להגיע להסכמות עם המשרדים השונים, הוחלט שתתווסף התוספת הזאת ונאמר בסעיף 2ב שמיצוי הזכויות יהיה בהתאם לתכנית הטיפול שקבע העובד הסוציאלי לנזקק.
<יעל סלנט: כל יתר הצעת החוק נותרת כפי שהוצגה לכם בפעם הקודמת.
<יעל סלנט: הוספנו תיקון לחוק הנוער וגם שם אנחנו מחליפים את המונח לשכת סעד המחלקה לשירותים חברתיים.
<קריאה: את המונח לשכת סעד בתוך המונח רשות סעד.
<יעל סלנט: את המונח לשכת סעד בתוך המונח רשות סעד מחליפים למחלקה לשירותים חברתיים.
<יעל סלנט: חוץ משני השינויים שהצגתי עכשיו, אני מבינה שהנוסח מקובל על משרדי הממשלה וכי יש הסכמה גם של האוצר וגם של הרווחה.
<יעל סלנט: אני רק אציין בשולי הדברים שבפעם הקודמת ניתנה כאן הערכת עלות של ארבעה וחצי מיליארד שקלים על עצם זה שבמקום עוני והדרה אנחנו אומרים שהעוני ישמש כעילה נפרדת, כעילת נזקקת נפרדת.
<יעל סלנט: אני מבינה שההערכה הזאת הייתה שנויה במחלוקת ואני מבינה שמשרד האוצר לא בדיוק קיבל אותה.
אלי אלאלוף: גם היושב ראש לא קיבל אותה.
<יעל סלנט: אנחנו נרצה לשמוע איזושהי אמירה של האוצר למרות שיש הסכמה ולכן הצעת החוק היא לא הצעת חוק תקציבית כמשמעותה בחוק יסוד: משק המדינה.
<יעל סלנט: עדיין הוועדה צריכה לקבוע מה עלות ההצעה הזאת.
<יעל סלנט: אנחנו מבקשים עד סוף הדיון שתתנו לנו את המספר.
אלי אלאלוף: לא צריך לתת מספר.
<נעה עמיר: אני מנהלת החטיבה הציבורית באיגוד העובדים הסוציאליים.
<נעה עמיר: זה מאוד נחמד שהאוצר, הרווחה, הבריאות וכולם הסכימו אלא שיש דבר אחד קטן של איגוד העובדים הסוציאליים וזאת פעם ראשונה שאנחנו מוזמנים לדון בהצעת החוק הזאת כאשר כל הטיפול הולך ליפול על העובדים הסוציאליים.
אלי אלאלוף: הוזמנתם לכל הישיבות.
<נעה עמיר: אתם יושבים כאן ומבקשים את חוות הדעת של האוצר והרווחה אבל מה אתנו?
<נעה עמיר: על מי זה ייפול בסוף, על פקידי האוצר שיבואו לתת את מיצוי הזכויות?
אלי אלאלוף: אתם מפחדים מטיפול באנשים עניים?
<נעה עמיר: ממש לא מפחדים.
אלי אלאלוף: אז תתחילו לטפל בהם.
<נעה עמיר: ועדת אלאלוף נתנה עוד המון המלצות שחלקן הוספה של תקינה והורדה של מטופלים.
אלי אלאלוף: לא היו תוספות של תקינה לעובדים סוציאליים?
<נעה עמיר: מעט.
אלי אלאלוף: אני שמח שאתם קובעים מה מעט ומה לא.
אלי אלאלוף: מאות משרות הגיעו.
<נעה עמיר: זאת עובדה בשטח ועכשיו אתם רוצים להוסיף עבודה מטורפת.
אלי אלאלוף: זה לא דיון על תנאי העבודה של העובדים הסוציאליים.
<נעה עמיר: סליחה, אבל אנחנו אלה שאמורים בסופו של דבר לטפל בדבר הזה.
אלי אלאלוף: סליחה, אני קובע מה סדר היום.
<נעה עמיר: אין בעיה, אבל אני רק אומרת בשורה התחתונה שאם אתם מצפים שהעובדים הסוציאליים יבצעו את הדבר הזה - - -
אלי אלאלוף: אנחנו מצפים.
אלי אלאלוף: הם מצפים.
אלי אלאלוף: העובדים הסוציאליים האמיתיים, אלה שלוקחים בחשבון מה צריך לעשות.
<נעה עמיר: אדוני, אני לא מבינה למה אתה מתנגח כך בעובדים הסוציאליים?
אלי אלאלוף: אני האחרון שאפגע בהם.
<נעה עמיר: כך זה נשמע.
<נעה עמיר: אתם מצפים שהעובדים הסוציאליים הם אלה שיקיימו את החוק הזה, צריך גם לתת להם הכשרה וגם את התקינה.
<אסא בן יוסף: השתנתה החקיקה.
<אסא בן יוסף: השתנה הניסוח.
<אסא בן יוסף: אסא בן יוסף השלטון המקומי.
<אסא בן יוסף: עובדת סוציאלית גאה.
אלי אלאלוף: כמו כל העובדות המדהימות שיש לנו.
אלי אלאלוף: חס וחלילה שמישהו יחשוד במילה אחת שאנחנו רוצים לפגוע.
אלי אלאלוף: אני רוצה לציין שאחת הנקודות המרכזיות – וזה גם ייאמר לזכותה של צפרא דוויק – שאין ועדה, כולל ועדות משנה, שלא הייתה נציגות מרשימה של העובדים הסוציאליים.
אלי אלאלוף: כל ההמלצות נלקחו בחשבון יחד עם העובדים הסוציאליים.
אלי אלאלוף: אני חושב שבזה השקעתם נכון והתוצאות ילכו בכיוון הזה.
אלי אלאלוף: אני רוצה להגיד שלא כל תוספת במשימות שיש לנו היום בהיערכות החדשה של המערכת החברתית מול העוני, זאת לא סיבה לשיפור תנאי העסקה של העובדים.
אלי אלאלוף: העובדים יקבלו את שיפור תנאי ההעסקה במשא ומתן אחר ומסודר.
<נעה עמיר: אנחנו לא מדברים על שיפור תנאי העסקה.
<נעה עמיר: אנחנו מדברים על תקינה.
אלי אלאלוף: אל תפריעי לי באמצע דבריי.
אלי אלאלוף: אני חוזר ואומר שזה לא המקום היום לדון בתנאי ההעסקה של העובדים הסוציאליים.
אלי אלאלוף: אני רוצה להשלים את דבריה של יעל סלנט היועצת המשפטית.
אלי אלאלוף: נאמר לי שמנכ"ל הרווחה, אביגדור קפלן, היו לו חששות.
אלי אלאלוף: אני שוחחתי אתו אתמול בשיחה אישית והתחייבתי שבמידה ויהיו שינויים שיגרמו לתוספות תקציביות ויידרשו תוספות תקציביות, אנחנו ננסה לתקן את זה לקראת קריאה השנייה והשלישית.
אלי אלאלוף: אני מזכיר שהרביזיה של היום היא רק לקראת קריאה ראשונה.
אלי אלאלוף: זאת אומרת, זה חומר לקריאה ראשונה.
אלי אלאלוף: בין השנייה לשלישית, אם יהיו מחלוקות, נדון.
אלי אלאלוף: אני חוזר ואומר שהחישוב של ארבעה וחצי מיליארד שקלים הוא חישוב נכון כשעושים את זה פשטני אבל הוא לא עומד במציאות ובתכנית עבודה הגיונית שאני חושב שהחוק הזה יביא לשולחן העובדים הסוציאליים ומערכות ישראל כולן.
אלי אלאלוף: מיגור העוני לא יסתיים בידי גוף זה או אחר.
<יעל סלנט: בכל זאת, אדוני, ברשותך.
<יעל סלנט: משרד האוצר, אתם צריכים לתת לנו אמירה כי הוועדה צריכה לקבוע את עלות ההצעה בדברי ההסבר.
<יעל סלנט: אנחנו מבינים שיש תמיכה ולכן זה לא תקציבי כמו בחוק יסוד: משק המדינה אבל עדיין אנחנו צריכים אמירה ברורה שלכם לגבי העלות.
<יעל סלנט: אנחנו כבר רודפים אחריכם זמן רב בנושא הזה.
<שירה אוחיון: הלשכה המשפטית במשרד האוצר.
<שירה אוחיון: אגף התקציבים לא כאן אבל אני בקשר אתו.
<שירה אוחיון: ממה שאני מבינה, בדיון הקודם ההערכה של משרד הרווחה הייתה שהעלות היא כארבעה וחצי מיליארד שקלים.
<שירה אוחיון: אנחנו עומדים מאחורי ההערכה הזאת.
<שירה אוחיון: שוב, זו הערכה של משרד הרווחה.
אלי אלאלוף: הערכה של מה?
אלי אלאלוף: מישהו ראה תכנית עבודה?
<שירה אוחיון: אני לא יודעת.
אלי אלאלוף: לקחת את מספר המשפחות העניות והכפלתם?
אלי אלאלוף: זאת תכנית עבודה?
אלי אלאלוף: אני לא בעד שנשלה את הציבור כי אחר יגידו קיבלתם ארבעה וחצי מיליארד ואנחנו עוד בעוני.
אלי אלאלוף: אוי ואבוי למי שיעז להציג מספר כזה.
<איריס פלורנטין: אני יכולה להסביר את זה.
<איריס פלורנטין: ראש מינהל שירותים חברתיים ואישיים במשרד הרווחה.
<איריס פלורנטין: אכן ישבנו בחדרו של חבר הכנסת ואנחנו באמת הגענו להצעה הזאת בשיתוף פעולה ואנחנו לא מתנגדים לה.
<איריס פלורנטין: אני חוזרת על מה שאתה אמרת בסיכום שלך עם המנכ"ל.
<איריס פלורנטין: אנחנו באמת בחשש שיבואו דרישות תקציביות ולכן זה יחזור בין קריאה שנייה ושלישית.
<איריס פלורנטין: לגבי התקציב.
<איריס פלורנטין: כיוון שאני הכנתי אותו, הוא בהחלט היה בתיאום עם האוצר, אני רוצה להסביר איך הוא נבנה.
<איריס פלורנטין: אנחנו לקחנו את מספר העניים בהם אנחנו מטפלים היום במשרד הרווחה.
<איריס פלורנטין: הוספנו את מספר העניים שאנחנו יודעים שעשויים להגיע מתוך מספר העניים הרשומים והנתונים שיש בביטוח לאומי ובמקומות אחרים ועשינו חישוב כמה עולה לנו אדם נוסף כזה לטפל בו עם כל המשאבים שנצטרך לתת כדי לעשות מיצוי זכויות.
<איריס פלורנטין: כך נעשה החישוב.
<איריס פלורנטין: אני אשמח להראות את המסמך הזה לכל מי שצריך.
<איריס פלורנטין: אין לי אותו כאן, אבל בהחלט אפשר לעבור על המסמך ולהראות איך נעשה החישוב.
<איריס פלורנטין: ההנחה מאחורי זה הייתה שעובד סוציאלי צריך לעשות מיצוי זכויות בהתאם למה שכתוב כאן.
<איריס פלורנטין: יש הרבה מאוד פעולות נוסח נושמים לרווחה במרכזי עוצמה שהוא יצטרך לעשות וגם פעולות מופחתות.
<איריס פלורנטין: מכאן בא התמחור.
<איריס פלורנטין: אני נתתי שלושה תמחורים, בין הגבוה עד הנמוך, כשאני נותנת אפשרויות שונות של מיצוי זכויות ברמות השונות לפי הנדרש.
<איריס פלורנטין: כמובן לא כל אדם ואדם צריך אותה רמה של מיצוי זכויות.
<איריס פלורנטין: אני אשמח לשבת עם מי שצריך על כך.
<אסא בן יוסף: מה שונה עכשיו?
<איריס פלורנטין: לא שונה.
<יעל סלנט: עכשיו זה בהתאם לתכנית הטיפול.
<איריס פלורנטין: עכשיו זה בהתאם לתכנית הטיפול.
<יעל סלנט: לכן ההערכה של הדיון הקודם היא אותה הערכה.
אלי אלאלוף: אנחנו ביקשנו שיתקיים פיילוט ולצורך הפיילוט משרד האוצר היה מוכן להוסיף תוספת עד שנתיים של עשרה מיליון שקלים.
אלי אלאלוף: גם זה חלק מהמשחק.
אלי אלאלוף: אני גם רוצה לציין, ואני חוזר ואומר, שבמערכת הקיימת, על בסיס כוח האדם הקיים, ובמידה ויקבל את ההכשרה הנדרשת, הוא מסוגל להוציא הרבה משפחות מהעוני.
אלי אלאלוף: לפעמים זאת תהיה שעה, דבר שעושים היום ואולי בלי הגדרה, כאשר באה אליו משפחה או הם הולכים למשפחה ומנתחים את המצב ואומרים שמגיע להם שבמשרד השיכון יעשו א', ב', ג', ד' וזה נגמר.
אלי אלאלוף: אל תחבקו יותר מדי את המטופלים שלכם.
אלי אלאלוף: תנו להם להשתחרר.
אלי אלאלוף: אתמול עברה הצעת חוק שלנו שמתקנת את זמן ההמתנה עד להליכה לקבל את הזכויות של מובטל.
אלי אלאלוף: שלושה חודשים נותנים לו לחיות לבד, שיסתדר.
אלי אלאלוף: זה גם מקל על המערכת, זה גם בונה את העצמאות של המשפחות, של המובטל, וגם כאן כך יהיה.
אלי אלאלוף: הוא יבנה את העצמאות.
אלי אלאלוף: אני לא עובד סוציאלי מדופלם אבל יש לי ניסיון של עובד סוציאלי בינוני בחיים.
אלי אלאלוף: אני מציע שבאמת לא נבהיל את הקהל, לא נפרסם מספרים שיטעו את הציבור, יסבכו את הטיפול.
אלי אלאלוף: כל אחד מאתנו יכול לעזור להוציא מהעוני.
אלי אלאלוף: כל אחד ולא רק אתם.
אלי אלאלוף: אני חושב שנתנו מספיק הבהרות ואפשר לעבור להקראה.
<אסא בן יוסף: מרכז השלטון המקומי.
<אסא בן יוסף: רציתי להוסיף שדעתנו הרבה יותר נוחה עם השינוי של בהתאם לתכנית הטיפול ובהתאם להחלטה של העובד המטפל.
<אסא בן יוסף: יחד עם זאת, צריך לקחת בחשבון שהתוספת של עוני בהגדרת הנזקקות עשויה – ואני אומרת עשויה ולא עלולה – להוסיף לנו קהל מטופלים.
אלי אלאלוף: אולי זה גם יוציא לכם הרבה מטופלים.
<אסא בן יוסף: לא יודעת.
אלי אלאלוף: אני כן יודע.
אלי אלאלוף: אם תוציאו משפחות מהעוני, תאמיני לי שהם יזדקקו לפחות שירותים חברתיים.
<אסא בן יוסף: אבל מיצוי זכויות כשלעצמו לא מוציא אדם מעוני.
<אסא בן יוסף: יש שרשרת של פעולות שצריכות להיעשות, שלא כולן תלויות בעובדי הרווחה ובשירותי הרווחה.
<אסא בן יוסף: אני חושבת שצריך לקחת את זה בחשבון בהערכה התקציבית, אם ולכשהיא תהיה.
אלי אלאלוף: אני יכול להבטיח דבר אחד בשם הוועדה, כל עוד אני כאן.
אלי אלאלוף: הנושא הזה של העוני לא ירד מסדר היום של הוועדה.
<אסא בן יוסף: בסדר.
<אסא בן יוסף: צריך לקחת את זה בחשבון.
אלי אלאלוף: אז יצטרכו לבדוק, להמשיך, לריב ולהתמודד.
אלי אלאלוף: אני לא רוצה "לאיים" בכך שיש לנו חמישים חברי כנסת תומכים.
אלי אלאלוף: יש לנו 120 חברי כנסת תומכים כי זה נושא שכל המדינה רוצה להתמודד אתו.
<מצדה מצלאוי: מי שטיפלה בהצעת החוק מטעמנו הייתה עורכת הדין מרנה והיא יצאה לחופשת לידה.
אלי אלאלוף: מאחלים לה בריאות טובה ומזל טוב.
<מצדה מצלאוי: תודה.
<מצדה מצלאוי: בכל אופן, משרד הרווחה טוען שזה נוסח שהיה מוסכם אבל בכל מקרה הנוסח הזה הגיע אלינו רק אתמול.
אלי אלאלוף: בדקת את זה עם עורכת הדין הקודמת שלכם שטיפלה בזה?
<מצדה מצלאוי: לא הצלחתי לתפוס אותה.
אלי אלאלוף: אני מבקש לבדוק אתה.
אלי אלאלוף: היא הייתה כאן בישיבות.
אלי אלאלוף: תקראי את הפרוטוקול.
<מצדה מצלאוי: אני לא מפקפקת.
<מצדה מצלאוי: אני רק אומרת שהנוסח הזה, ראיתי שהנוסח נשלח על ידי היועצת המשפטית לוועדה, לא נשלח אלינו.
<יעל סלנט: בהתאם לתכנית הטיפול, זה משהו שדנו בו.
<יעל סלנט: זה נוסח שמשרד המשפטים היה מודע לו והוא היה בדיון על הנוסח.
<יעל סלנט: בדיון הקודם יושב ראש הוועדה וחברי הכנסת ביקשו להוריד את "בהתאם לתכנית הטיפול" ולכן הורדנו אבל הדברים כל הזמן נדונו גם עם משרד המשפטים.
<יעל סלנט: בכל מקרה, ככל שיש לכם השגות נוספות, נוכל לדבר עליהן בקריאה הראשונה.
<מצדה מצלאוי: אני אשמח שבהמשך זה יהיה בתיאום אתנו.
<מצדה מצלאוי: עברנו אתמול על הנוסח ויש איזשהו עניין שאנחנו כן רוצים לחדד.
<מצדה מצלאוי: בהתאם לנוסח שאומר "והכל בהתאם לתכנית הטיפול", זה נוסח שהוא קצת חלש מבחינתנו.
<מצדה מצלאוי: אנחנו רוצים להדגיש שככל שתכנית הטיפול קובעת שיש צורך בסיוע, זה אכן יהיה לא רשות אלא חובה לתת את הסיוע הזה.
<מצדה מצלאוי: לכן חשבנו שנכון יותר לרשום שהכול ככל הנדרש לצורך יישום או מימוש תכנית הטיפול.
<מצדה מצלאוי: זה נוסח שהוא יותר מדגיש, שככל שתכנית הטיפול אכן קובעת שיש צורך בסיוע, הוא אכן יינתן וזה לא יהיה לשיקול דעת של העובד הסוציאלי.
<שירה אוחיון: למה בשיקול דעת?
<שירה אוחיון: הסעיף מנוסח באופן אקטיבי.
<שירה אוחיון: המחלקה לשירותים חברתיים תסייע לנזקק.
אלי אלאלוף: יש לי הצעה לשתי הלשכות המשפטיות המכובדות.
אלי אלאלוף: אני מציע שנעביר את זה כפי שזה בקריאה ראשונה.
אלי אלאלוף: יש לנו זמן לקראת הקריאה השנייה והשלישית לעשות את התיקונים.
אלי אלאלוף: תתווכחו על נוסח זה או אחר.
אלי אלאלוף: אני סומך עליכם שתמצאו לנו את הנוסח הטוב ביותר.
<נעה עמיר: לשם הפרוטוקול.
<נעה עמיר: אני מבינה שההצעה כן הולכת לעבור כך.
<נעה עמיר: קודם כל, אני רוצה לומר לפרוטוקול שאנחנו מבקשים להיות חלק מהדיונים שיהיו בעתיד בנושא הזה.
<נעה עמיר: הכוונה גם הדיונים הפנימיים ולאו דווקא הניסוחים המשפטיים כי בסופו של דבר העובדים הסוציאליים הם אלה שצריכים לבצע את זה.
<נעה עמיר: אני שוב רוצה לומר שאני לא יודעת איך אדוני חושב שזאת לא תוספת - - -
אלי אלאלוף: אל תעשי את זה.
<נעה עמיר: אני רוצה לומר לפרוטוקול שיש כאן תוספת עבודה מאוד משמעותית לעובדים הסוציאליים.
<נעה עמיר: יש כאן גם צורך עצום בהכשרה נוספת כי העובדים הסוציאליים לא יודעים לתת היום את כל הנושא של מיצוי זכויות בכל מה שקשור.
<נעה עמיר: יש לי שאלה מאוד חשובה.
<נעה עמיר: נגיד והעובד הסוציאלי לא נתן את הסיוע במאתיים אחוזים, כי הוא לא ידע למשל איך למצות זכויות של הקשיש שבדיוק נקלע לתאונת דרכים.
<נעה עמיר: באים אליו בטענות?
<נעה עמיר: ההצעה הזאת לא נותנת את הדעת.
<נעה עמיר: מי אשם בזה?
<נעה עמיר: מי הסמכות?
<נעה עמיר: אסא, אני צריכה גם את התמיכה שלך כאן.
<נעה עמיר: במידה והעובד הסוציאלי לא ידע לתת במאה אחוזים, יבואו אליו בטענות?
אלי אלאלוף: את לא תנהלי לנו את הישיבה הזאת.
<נעה עמיר: למי יבואו בטענות?
אלי אלאלוף: את באה לנהל את הישיבה כאן?
<נעה עמיר: לא, אדוני.
<נעה עמיר: אני רק שואלת למי יבואו בטענות.
אלי אלאלוף: ראשית, אנחנו ברביזיה וזה אומר משהו.
אלי אלאלוף: שנית, אני מציע שבאמת אם תתמודדו עם העוני – ואני בטוח שתצליחו – תהיה לכם פחות עבודה בסעיפים אחרים ויותר מעשים שיוציאו אנשים מהעוני.
אלי אלאלוף: אז תהיה פחות עבודה.
אלי אלאלוף: פחות אנשים עניים, פחות עבודה לרווחה.
<אסא בן יוסף: זה לא הוגן להטיל עלינו את כל האחריות.
<נעה עמיר: העובדים הסוציאליים צריכים להוציא את העניים מהעוני?
<נעה עמיר: לא הממשלה?
<נעה עמיר: לא המדינה?
אלי אלאלוף: אני קורא לך פעם ראשונה.
אלי אלאלוף: אני רוצה שיהיה ברור שאף אחד לא מנסה להתחמק ולהטיל על מישהו אחריות כלשהי.
אלי אלאלוף: המדינה אחראית על כך שעשרים אחוזים מהאוכלוסייה היא ענייה.
אלי אלאלוף: לא אתם.
אלי אלאלוף: אוי ואבוי אם היה לכל אחד את היכולת להשפיע כך בצורה כל כך שלילית.
אלי אלאלוף: אני חוזר ואומר שאנחנו ברביזיה.
אלי אלאלוף: אני מבקש להצביע על הרביזיה.
יוליה מלינובסקי: על מה הרביזיה?
יוליה מלינובסקי: פספסתי את הדיון הקודם.
<יעל סלנט: הרביזיה היא על הפתיחה של הצעת החוק והכנסת התיקונים שהצבענו עליהם בתחילת הדיון.
יוליה מלינובסקי: אני זורמת עם היושב ראש.
<יעל סלנט: עכשיו נצביע על תיקון הנוסח.
<יעל סלנט: אנחנו בעצם מתקנים בתוך סעיף 3 את סעיף 2ב.
<יעל סלנט: אנחנו אומרים שהסיוע במיצוי הזכויות יינתן בהתאם לתכנית הטיפול שקבע עובד סוציאלי לנזקק.
<יעל סלנט: אנחנו כן חושבים שככל שהעובד הסוציאלי קבע פוזיטיבית שהנזקק צריך לקבל מיצוי זכויות, הוא יקבל מיצוי זכויות.
<יעל סלנט: לכן אני חושבת שיכול להיות שהבעיה כאן, אם היא קיימת, אולי היא עניין של דיוק אבל בהחלט זאת הייתה כוונת הוועדה שאם העובד הסוציאלי קבע פוזיטיבית שצריך מיצוי זכויות, הוא יקבל מיצוי זכויות.
<יעל סלנט: ככל שצריך ללטש את הנוסח הזה, אפשר לעשות את זה אבל זאת כוונת הוועדה.
יוליה מלינובסקי: שאלה, ברשותך.
יוליה מלינובסקי: מאיפה עובד סוציאלי יודע את כל המידע שמגיע לאותו בן אדם וזכויותיו?
יוליה מלינובסקי: מאיפה הוא מקבל את המידע?
אלי אלאלוף: זה חלק מפתיחת התיק שיש לו.
אלי אלאלוף: איך הוא יודע מה קורה בבית?
יוליה מלינובסקי: אני אחדד.
יוליה מלינובסקי: לבן אדם יש זכויות ממשרד הרווחה, יש לו זכויות ממשרד הבריאות, אולי יש לו הנחות או הטבות ממשרד התחבורה.
יוליה מלינובסקי: איך כל זה יהיה מרוכז?
אלי אלאלוף: זה שיתוף פעולה עם המשפחה.
אלי אלאלוף: המשפחה צריכה להצהיר ולעובד הסוציאלי יש את היכולת שלו להתערב בכל משרד ומשרד ולקבל את האינפורמציה ישירות מהמשרד.
<אסא בן יוסף: זה ידרוש הכשרה.
יוליה מלינובסקי: אני הייתי כאן הולכת קצת קדימה.
יוליה מלינובסקי: שמשרדי הממשלה פשוט צריכים להנגיש את המידע שיש אצלם.
יוליה מלינובסקי: לעובד סוציאלי או לכל פקיד אחר מוסמך שמטפל בכל הנושא של מיצוי זכויות צריכה להיות נגישות למאגרי מידע של משרדי ממשלה שם יש את המידע הרלוונטי.
יוליה מלינובסקי: לפעמים עובד סוציאלי, הוא גם כן בן אדם, לא יודע לחפש בכל המאגרים.
יוליה מלינובסקי: איך אנחנו עושים את זה?
יוליה מלינובסקי: יכול להיות שזה דיון לשלב הבא של החקיקה.
אלי אלאלוף: ראשית, אני מציע את זה.
אלי אלאלוף: שנית, אם עובד סוציאלי לא מסוגל לעשות ואין לו את ההכשרה המתאימה, איך האזרח העני יקבל?
יוליה מלינובסקי: לכן אני אומרת את הדברים.
אלי אלאלוף: זה חלק מהדברים שגילינו בדוח העוני, בוועדות השונות, וזה שהעובדים הסוציאליים יקבלו את ההכשרה הנדרשת.
אלי אלאלוף: אף בית ספר לעבודה סוציאלית, עד לפני שנתיים, לא היה לו קורס בהכשרת עובדים סוציאליים להתמודדות עם העוני.
אלי אלאלוף: זה התחיל בהמלצה של פרופסור מיכל נבו, שהיום נדמה לי עוזרת למשרד הרווחה.
אלי אלאלוף: זאת אחת הנקודות עליה היא המליצה, הצורך בהכשרה ולהכשרה מעשית את העובדים הסוציאליים.
אלי אלאלוף: אני מסכים שזאת היום עבודת פרך אבל זה יהיה יותר מסודר בהמשך.
אלי אלאלוף: זה חלק מהתקנות שיבואו אחרי החוק.
אלי אלאלוף: יש לי בקשה, יוליה, עם כל הכבוד.
אלי אלאלוף: או להיות בישיבות או לעשות ישיבה חדשה מכל ישיבה.
יוליה מלינובסקי: אני דווקא בתיקון הזה.
יוליה מלינובסקי: זה נושא שקרוב ללבי.
יוליה מלינובסקי: יש לי גם הצעת חוק שגם אתה חתום עליה, בדיוק על הנושא הזה וקצת יותר לרוחב.
יוליה מלינובסקי: אני כבר חושבת קדימה.
יוליה מלינובסקי: אני לא אקשה עליך.
יוליה מלינובסקי: אם זה המצב, אנחנו נתקדם אתו.
יוליה מלינובסקי: האם להכניס בסעיף איזושהי אמירה דקלרטיבית, או בסעיף אחר, שכל משרדי הממשלה והגורמים הממשלתיים מחויבים לסייע לעובד סוציאלי בקבלת מידע?
אלי אלאלוף: אני מציע שנכניס את זה לקראת הקריאה השנייה.
<נעה עמיר: סליחה, מה הייתה ההצעה?
אלי אלאלוף: לא נעשה פרשנות על פרשנות.
אלי אלאלוף: מי בעד אישור הנוסח החדש?
אלי אלאלוף: אישרנו את הנוסח החדש.
אלי אלאלוף: הרביזיה אושרה וגם התיקונים שהוקראו כאן.
יוליה מלינובסקי: יש לי עוד שאלה באותו נושא.
אלי אלאלוף: אני רק רוצה להזכיר שהרביזיה אושרה עם התחייבות שאני נתתי למנכ"ל משרד הרווחה עת אמרתי שבמידה ויהיו דרישות תקציביות בתוך החוק, אנחנו נתקן את הדברים בהתאם.
<אסא בן יוסף: זה יכול להיות גם בתיאום עם מרכז השלטון המקומי?
אלי אלאלוף: זה יהיה בתיאום עם כולם.
אלי אלאלוף: זכות הבכורה תינתן למנכ"ל משרד הרווחה, בצדק, כי הוא האחראי אחר כך ליישום.
אלי אלאלוף: כולכם תהיו בתמונה.
אלי אלאלוף: החוק בקריאה שנייה ושלישית, הוא כאן, אתכם, עם כולכם.
אלי אלאלוף: אני מזכיר שזה אקט דמוקרטי מדהים.
אלי אלאלוף: זה לא שהמחוקקים נסגרים בחדר וקובעים לכולם את מה שקורה.
אלי אלאלוף: אתכם.
יוליה מלינובסקי: דיברתי על זה כבר עם מנכ"ל משרד הרווחה בדיון הקודם שהיה כאן, אז העליתי את הנושא.
יוליה מלינובסקי: אני מבקשת מיושב ראש הוועדה לשים לב.
יוליה מלינובסקי: במדינת ישראל שני מיליון אנשים לא דוברים עברית.
יוליה מלינובסקי: זאת אומרת, אנחנו הולכים למהלך כזה ענק, מיצוי זכויות והנגשת מידע צריכים להיות בשפה שבן אדם מסוגל להבין אותה.
יוליה מלינובסקי: אם העובד הסוציאלי דובר עברית ובא קשיש דובר ערבית או רוסית או צרפתית, שהעברית לא שגורה בפיו, זאת בעיה.
יוליה מלינובסקי: יש לנו קבוצות גדולות בארץ שאלה השפות אותן הן דוברות.
יוליה מלינובסקי: אני לא רוצה שיהיה מצב שעשינו משהו אבל בתכל'ס זה לא יהיה.
יוליה מלינובסקי: אני מבקשת מכל הגורמים.
יוליה מלינובסקי: שוחחתי על זה וגם הערב יש לי פגישה עם מנכ"ל משרד הרווחה ואני אעלה את הנושא.
יוליה מלינובסקי: זה כבר עלה והוא הבטיח לחשוב על זה.
יוליה מלינובסקי: אני מבקשת מהיושב ראש.
אלי אלאלוף: אני חושב שזאת הערה טובה לכל המשרדים.
יוליה מלינובסקי: כן, אבל מבחינת החוק הזה, אני מבקשת, אם אתה מסכים שבקריאה שנייה ושלישית נעלה את הנושא הזה.
יוליה מלינובסקי: המידע צריך להיות מונגש בשפה שהלקוח, הבן אדם בצד השני, מבין על מה מדובר.
<עירית בירן: משרד החינוך.
<עירית בירן: אני רוצה לספר שאנחנו התחלנו בתוך המשרד קודם כל עם החינוך המיוחד, שם זה היה צוואר בקבוק כאשר הורים לא ידעו למה הילד זכאי, לאיזה שירות כולל הסעות וכולי.
<עירית בירן: פלטפורמה של ישראל דיגיטלית עזרה לנו בפיתוח ואנחנו בימים הקרובים מתכננים להעלות אותה לאוויר ואנחנו רוצים שהיא תתחבר לתוך המהלך.
<עירית בירן: בשבוע הבא אנחנו יושבים אתם, עם כל אגפי המשרד, כדי לראות איזה עוד דברים צריך להנגיש להורים שלא יודעים.
<עירית בירן: יש הורים שנכנסים לאינטרנט ויודעים להוציא את כל האינפורמציה, מה מגיע לילד וכולי, אבל יש אוכלוסייה שלא יודעת ואנחנו רוצים שכל המערכות האלה, ברגע שאפשר יהיה לעשות את הסנכרון, יעבדו כך.
<עירית בירן: אני לא יודעת אם המשרדים האחרים עובדים מול ישראל דיגיטלית אבל אתנו הם התחברו ואנחנו חושבים שזה מאוד עוזר.
יוליה מלינובסקי: זה בעייתי מאוד שהמדינה הפקירה אותו ליזם פרטי.
אלי אלאלוף: אלה בעיות אחרות.
אלי אלאלוף: אני חייב להגיד, ולא מפני שאת יושבת כאן אלא מפני שהדיון היה דיון ביני – אני מודה באשמה, אני הזמנתי - לבין הרפרנטים של האוצר ואחראים על תכנית העוני במשרדים השונים.
אלי אלאלוף: תאמינו לי שיש כאן התקדמות מדהימה המבוססת על הנכסים של המדינה והנכס הוא בעיקר כוח האדם שלה והוא קיים ויודע לשנות ולתת כתף כשיש לו משימה חדשה.
אלי אלאלוף: הוא יודע לעשות את זה בצורה מתואמת, ללא שום צורך במהנדס תעשייה וניהול שישאל האם קיבלתם עוד משימה ולא ביקשתם פיצוי.
אלי אלאלוף: חברים, כל אחד מאתנו יכול לעשות עוד יותר במסגרת התפקיד שלו והשכר שלו ובמיוחד הלב שלו.
אלי אלאלוף: אני מצטט את אימא שלי.
אלי אלאלוף: ללב אין מגבלה.
אלי אלאלוף: יש פתגם בערבית האומר שתמיד יש רוחב בלב.
אלי אלאלוף: כמה שמכניסים יותר משימות להתמודדות חברתית, תאמינו לי שהלב שלנו והיכולת שלנו מתרחבים.
אלי אלאלוף: אנחנו לא נרים ידיים.
אלי אלאלוף: אני שמח שזאת אחת המשימות הקרדינליות, כל הנושא של ההתמודדות עם העוני.
אלי אלאלוף: בעזרת השם ננצח.
אלי אלאלוף: בוקר טוב, אנחנו היום ב-24 ביולי 2017, א' באב תשע"ז.
אלי אלאלוף: אני מודה לכול מי שבא.
אלי אלאלוף: זו פעם שנייה שאנחנו עושים סדרה כזאת של בדיקה של תקנות שלא הוגשו אלינו לוועדה.
אלי אלאלוף: האמת, זה גם לפניי.
אלי אלאלוף: הוותיקות ביותר הן 2002, אבל שעודכנו באמצע הדרך, עד 2011, ומאז משרד העבודה ומשרד הכלכלה התעייף ולא העביר לנו הרבה מאוד תקנות.
אלי אלאלוף: יש לנו החלטה אחת עם הייעוץ המשפטי של הוועדה, שאנחנו נאט את הקצב של החוקים ונעשה יותר טיפול בתקנות.
אלי אלאלוף: גם החלטנו שבפגרה אנחנו ננצל את הזמן לטובת כמה שמותר לנו, שבע ישיבות, ואם נצטרך יותר נבקש אישורים מיוחדים כדי לקדם בעיקר את התקנות.
אלי אלאלוף: אני חושב שזו פשוט פגיעה קשה בציבור שהתקנות לא מתקיימות, גם בעובדים וגם במשרדים.
אלי אלאלוף: כולם מאבדים אמינות.
אלי אלאלוף: לרוץ לחוקק ואפילו הצעות חוק ממשלתיות, לא רק פרטיות, על מנת לתת שירות טוב יותר של השירות הציבורי, במקרה זה, זה מה שנדון היום.
אלי אלאלוף: אנחנו רואים שהמשרדים, אתם לא מספיקים להתמודד עם האתגר של התקנות, אז אני חושב שכולנו ביחד נתאמץ ולא נוותר ופעמיים בשנה אנחנו נעשה דיון על כול אחד מהמשרדים.
אלי אלאלוף: לא מספיק טוב היה עם משרד הבריאות, אבל נחזור, לא לדאוג.
אלי אלאלוף: אתם במשרד העבודה, הרווחה והשירותים החברתיים, אנחנו נמשיך.
אלי אלאלוף: אני שמח שכבר קיום הישיבה של היום איפשר לקבל תקנות של האומנה, שזו כבר דרך גדולה מאוד.
אלי אלאלוף: יצאו, אומרים לי, גם כן תקנות לעיון הציבור, אבל דעו שאנחנו נרצה להתקדם בנושא הזה, לא נזניח אותו, כי לצערנו חוסר ההתמודדות הזאת עם התקנות, כפי שאמרתי, זה פגיעה באוכלוסיות השונות.
אלי אלאלוף: שימו לב, יש פה תקנות של נפגעי עבודה, תקנות של נכים ומוגבלים.
אלי אלאלוף: יש פה תקנות הקשורות לסיווג בעבודה.
אלי אלאלוף: יש פה אומנה כפי שאמרתי וזה לא הכול.
אלי אלאלוף: שניים עשר הסעיפים של היום זה לא הכול, רק שתבינו.
אלי אלאלוף: זה אומר שזה יחייב אותנו יותר.
אלי אלאלוף: מי בשם המשרד יציג?
<דבורה ספיר אליעזר: כול אחד מהנציגים ידבר לפי הגוף או הזרוע.
אלי אלאלוף: אז נתחיל לפי סדר של הישיבה.
אלי אלאלוף: דבר ראשון זה חוק החשמל 2011.
<דבורה ספיר אליעזר: בוקר טוב, דבי ספיר אליעזר, סגנית בכירה ליועצת המשפטית במשרד העבודה, הרווחה והשירותים החברתיים, מנהלת את זרוע העבודה בלשכה המשפטית.
<דבורה ספיר אליעזר: חוק החשמל הוא תיקון 4 לחוק החשמל הוא תיקון מ-2011 ובסופו של דבר - - -
אלי אלאלוף: למה לא להתחיל בטיפול של ועדת זיילר מ-2001?
<דבורה ספיר אליעזר: זה התחיל עם ועדת זיילר.
אלי אלאלוף: שתבינו, זה נושא לטיפול.
אלי אלאלוף: חשמל כול הזמן יש.
<דבורה ספיר אליעזר: הוא נושא חשוב מאוד ובאמת ב-2011 נחקק חוק.
<דבורה ספיר אליעזר: תחילתו של החוק תלוי בהתקת צו.
<דבורה ספיר אליעזר: יקבע בצו בעצם מה הם סוגי הרישיונות של החשמל שהיום קיימים מכוח תקנות, ואת הכישורים ואת הידע והניסיון הנדרשים לצורך הרישיונות השונים.
<דבורה ספיר אליעזר: תיכף אני אסביר איפה אנחנו נמצאים, אבל אני אומר שעד להתקנת הצו אנחנו ממשיכים לפעול בהתאם להוראות התקנות.
<דבורה ספיר אליעזר: לקח הרבה זמן להקים את מועצת החשמל.
<דבורה ספיר אליעזר: היא מועצת עם הרבה גופים וחלקם היינו צריכים להגדיר מי הוא הגוף המייצג את המספר הגדול של החשמלאים, לדוגמא, שהם לא הנדסאים ולא מהנדסים.
<דבורה ספיר אליעזר: היו קשיים במינוי המועצה.
<דבורה ספיר אליעזר: בסופו של דבר בסוף 2013 המועצה מונתה.
<דבורה ספיר אליעזר: מדובר בצו שחייב לבוא בהתייעצות עם המועצה הזאת.
<דבורה ספיר אליעזר: מכיוון שהדברים כפי שבאים לידי ביטוי בישיבה הזאת לא התקיימו בקצב שרצינו, המשרד יזם כינוס של שולחן עגול בין האקדמיה לבין גורמי מקצוע לבין גורמי משרד בליווי משרד ראש הממשלה, היחידה שעוסקת בטיוב רגולציה.
<דבורה ספיר אליעזר: זה התחיל כבר מזמן, אבל הולכת גם בימים אלה לסקר סיכונים על מנת לקבוע באמת את סוגי הרישיונות, הכישורים, הידע והניסיון, והכול בשים לב גם לקיים היום.
<דבורה ספיר אליעזר: אנחנו מניחים שעד מרץ תהיה טיוטת תקנות להפצה.
<נעה בן שבת: עד מרץ 2018?
<דבורה ספיר אליעזר: אני רק רוצה להזכיר שיש החלטת ממשלה שהתקבלה בקשר לכלל תקנות החובה שהממשלה עוד לא התקינה, שבאות מכוח גם דוח מבקר המדינה ובאותה החלטת ממשלה נקבע שמועד היעד הסופי מבחינת הממשלה וכמובן שהכנסת רשאית לקבוע בסמכותה מה שהיא יכולה לקבוע, אבל ייקבע כמועד ה-9 בספטמבר 2018 כמועד להעביר את התקנות לכאן.
אלי אלאלוף: עוד שנה?
<דבורה ספיר אליעזר: ספטמבר 2018, בהתחשב בקשיים שהצפנו בפני הממשלה בקשר לתקנות האלה.
אלי אלאלוף: אני רוצה כול עוד שאני פה.
<דבורה ספיר אליעזר: אז אני מסבירה שאנחנו מאוד מקווים שטיוטת תקנות תהיה מוכנה במרץ 2018.